अक्षरा कपमा अक्षरिकाको जित
अक्षरिका प्रथम अक्षरा कप अन्तरविद्यालय बास्केटबल प्रतियोगिताको सिनियर ब्वाइजमा बुधबार क्वाटरफाइनलमा प्रवेश गरेको छ ।
काठमाडौँ — अक्षरिका प्रथम अक्षरा कप अन्तरविद्यालय बास्केटबल प्रतियोगिताको सिनियर ब्वाइजमा बुधबार क्वाटरफाइनलमा प्रवेश गरेको छ ।आयोजक अक्षरा स्कुलको कोर्टमा भइरहेको प्रतियोगितामा अक्षरिकाले प्रीतिमालाई ३३–१२ ले पराजित गर्‍यो । विजयी टिमका रविन मगरले १२ स्कोर गरे । सिनियर ब्वाइजमै द ब्रिटिस स्कुलले गोल्डेन बडलाई २३–१९ ले, विद्या विकासले ब्रम्हकुञ्जलाई ३६–१२ र गेटवे एकेडेमीले युरोलाई ४४–४१ ले हराएर क्वाटरफाइनलमा स्थान पक्का गरे ।सिनियर गर्ल्समा ब्रिटिसले विद्या विकासलाई २३–११, एमसीडीएसले गोल्डेन बडलाई १३–६ र बीआईएसले युरोलाई १४–७ ले हराएर क्वाटरफाइनलमा पुगेका छन् ।